ד"ר פיל

ד"ר פיל היא תוכנית אירוח אמריקנית  שנוצרה על ידי אופרה ווינפרי ומנחה התוכנית הפסיכולוג ד"ר פיל מק'גרו ושודרה במקור בין השנים 2002–2023.

התוכנית עסקה במתן עצות לשיפור החיים, ומתבססת על ניסיונו של ד"ר פיל כפסיכולוג קליני. נושאי התוכנית כללו הורדה במשקל, תוכניות כספיות, בעיות בזוגיות, גידול ילדים וכדומה. ד"ר פיל ידוע כמאחד משפחות, ומשפחות המשתתפות בתוכניתו נתבקשו למלא אחר הכללים שהוא נתן.

בישראל, התוכנית שודרה בערוץ yes stars base בשנים 2009–2015, ושודרה בעבר ב-HOT בערוצים HOT3 ו-HOT Family.

היסטוריה 
תוכנית האירוח של ד"ר פיל שודרה לראשונה ב-30 בנובמבר 2002. קודם להפיכתה לתוכנית עצמאית, הייתה לד"ר פיל פינה "ימי שלישי עם ד"ר פיל" בתוכניתה של אופרה וינפרי, שזכתה להצלחה רבה. 

בשנת 2007 פיל מק'גרו היה מועמד לפרס אמי בקטגוריית המנחה הטוב ביותר של תוכניות אירוח.

התוכנית שודרה במשך 21 עונות עד לסיומה ב-25 במאי 2023.

טרוויס ליין סטורק שהתארח בתוכנית מספר פעמים בהמשך החל להנחות תוכנית משלו "הרופאים" שמהווה ספין אוף של התוכנית "ד"ר פיל".

אזכורים בתרבות 
 בעונה ה-35 של התוכנית רחוב סומסום התווספה הדמות "Dr. Feel" אשר מבוססת על מק'גרו.
 בתוכנית סאטרדיי נייט לייב דמותו של ד"ר פיל שולבה במספר מערכונים בהם וויל פרל גילם את ד"ר פיל.
 בפרק של סדרת האנימציה פיניאס ופרב היתה פרודיה לד"ר פיל בה הדמות נקראה ד"ר פילבטר (Feelbetter).

קישורים חיצוניים

 

סדרות ספין-אוף אמריקאיות
תוכניות אירוח אמריקאיות
אולפני CBS: תוכניות וסדרות